QORTI TAL-MAGISTRATI (MALTA) L-Uffiċjal Prinċipali ta' l-Immigrazzjoni (Spettur Frankie Sammut) Illum 8 ta' Dicembru 2020 Rat l-imputazzjonijiet migjuba kontra Diarra Seydou ta' 27 sena, Nazzjonalita Mali, bin Mobido Diarra u Korotoymou, imwieled Boni Mopti Region, Malinhar l-1 ta' Jannar, 1993 residenti Hal Far Tent Village u detentur ta' Numru tal-Pulizija 19PP-064 U akkuzat talli fis-6 ta' Dicembru, 2020, u fil- jiem ta' qabel f'dawn il- gzejjer; Iffalsifika, biddel jew għamel xi tibdil f'passaport, jew uża jew kellu fil-pussess tieghu xi passaport, li hu kien jaf li ġie ffalsifikat, imbiddel jew li sar xi tibdil fih (Kap 61, Sec 5 tal-Liġijiet ta' Malta); Matul l-istess zmien, lok u cirkostanzi ghamel falsifikazzjoni ohra jew xjentement għamel użu minn xi dokumenti oħra iffalsifikati, fid-dokumenti fuq imsemmija (Kap 9, Sec 189 tal-Liġijiet ta' Malta); Matul l-istess zmien, lok u cirkostanzi mingħajr awtorità leġittima uża jew kellu, fil-pussess tieghu xi dokument, meħtieġ għall-finijiet ta' dan l-Att li jkunu falsifikat skond l-Att dwar l-Immigrazzjoni (Kap 217, Sec 32(1)(f) tal-Liġijiet ta' Malta). Rat li l-ufficcjal prosekutur irtira l-ewwel zewgt imputazzjonijiet. Rat li l-imputat ammetta l-imputazzjoni migjuba fil-konfront tieghu u li huwa kkonferma l-istess ammissjoni wara li inghata zmien sabiex jirrikunsidra l-posizzjoni tieghu. Rat l-atti u d-dokumenti kollha. Kunsiderazzonijiet Illi l-imputat ammetta l-imputazzjoni migjuba fil-konfront tieghu u ghaldaqstant l-imputazzjoni giet sodisfacjentement ippruvata. Inkwantu ghall-piena din il-Qorti qeghda tiehu in kunsiderazzjoni n- natura tar-reati, l-ammissjoni bikrija u c-cirkostanzi tal-kaz. Tqis li ghandha timponi piena ta' prigunerija effettiva, madankollu qeghda tiehu in kunsiderazzjoni l-fatt li l-imputat ikkopera mal-Pulizija. Decide Ghal dawn il-motivi, din il-Qorti wara li rat l-artikolu 32(1)(f) tal-Kapitolu 217 tal-Ligijiet ta' Malta, fuq ammissjoni ssib lill-imputat hati tat-tielet imputazzjoni migjuba fil-konfront tieghu u u tikkundannah ghal tlett (3) xhur prigunerija effettiva. Tastjeni milli tiehu konjizzjoni ulterjuri tal- ewwel zewgt imputazzjonijiet.